(વિનય પૂર્વક રાજાએ કહ્યું કે, ‘હવે આપ અહીંયાં જ રહો. હે હરિ ! આ મંદિર આપનું—પોતાનું જ છે એમ માનીને મંદિરમાં રહો. જગન્નાથપુરીના રાજાએ વારંવાર વિનયપૂર્વક આગ્રહ કર્યો ત્યારે શ્રીહરિ હૃદયમાં વિચાર કરીને બોલ્યા. ૧. ‘મેં ચાર ધામની યાત્રા કરવાનો નિયમ લીધો છે. તમે કહો છો તે રીતે તો હું અહીંયાં છ માસ અને છ દિવસથી તો રહ્યો છું.’ ત્યારે રાજાએ કહ્યું, ‘આવતી કાલે જ અષાઢ સુદિ બીજ છે. ત્યારે અહીંયાં ઘણો જ મોટો ઉત્સવ થાય છે. જો આપ રથયાત્રામાં સાથે આવો તો અમારો ઉત્સવ ઘણો સારો થાય. અને ઉત્સવમાં અતિ રંગ ચડે.